Sel aastal möödub 20 aastat Eesti iseseisvuse  taastamisest. See on aeg, mille järgi riiki võib igati küpseks pidada. Selle aja jooksul on Eestis toimunud kuued parlamendivalimised ja viied presidendivalimised (kui 2011. aasta valimised sinna hulka lugeda), kuued kohalike omavalitsuste valimised ning kahed Euroopa Parlamendi valimised. Erakorraliste valimiste järele ei ole kordagi vajadust olnud. Valimissüsteemi ei ole selle aja jooksul põhimõtteliselt muudetud. Niisiis on Eesti näol tegemist ka stabiilse demokraatiaga. 20 aastat pärast riigi taastamist  on õige aeg vaadata tagasi nendele valikutele, mille ees oli eesti rahvas, ning hinnata, kas need valikud tagasid nende soovide täitumise, mis 1980ndate lõpul ja 1990ndate alguses püstitati.